Regjeringen synes skriften er for stor på snusskapene.

Regjeringen og helseminister Anne-Grete Strøm-Erichsen har i mange år drevet hardkjør mot røykerne. Nå står snuserne for tur.

Dette bildet av et snuskjøleskap tatt på Flesland i Bergen er ikke lovlig, hvis vi forstår Helsedirektoratet rett.

Rollemodell vanskelig

I høringsnotatet om endringer i Tobakksskadeloven heter det at:

«Selv om bruk av snus ikke skader andre, kan det bla annet av hensyn til den ansattes funksjon som rollemodell eller representant for virksomheten, være ønskelig med en helt tobakksfri arbeidsplass».

I høringsnotatet opplyses det videre at Helsedirektoratet har mottatt svært mange henvendelser fra publikum som reagerer på utsalgssteders merking av hyller, skap og kjøleskap hvor tobakksvarer oppbevares.

Stor psykisk belastning

«Det samme gjelder merking av snuskjøleskapene, hvor det ofte står skrevet «SNUS» med ekstra store bokstaver», heter det.

For flere nordmenn sliter stort med at tobakksvarer gjennom denne merkingen er så synlige og at det fungerer som en belastende påminnelse og fristelse som oppleves som en kjøpsoppfordring.

Helsedepartementet foreslår at følgende reguleres i forskrift: